1070



Evenimente 

 2 iunie: Flota daneză, condusă de regele Sven al II-lea, revine în Anglia și pradă mănăstirea de la Peterborough, fiind sprijinți de căpetenia anglo-saxonă Hereward "cel Exilat"; în urma acordului cu William I, danezii se retrag din Anglia, însă cu condiția de a-și păstra bunurile prădate.
1 august: Otto de Nordheim, duce de Bavaria se revoltă împotriva împăratului Henric al IV-lea; judecat și condamnat la moarte in contumacie, posesiunile din Bavaria ale lui Otto sunt confiscate, iar cele de la est de Saxonia sunt devastate de trupele imperiale; în paralel, Otto atacă Thuringia.
 15 august: Lanfranc, om de încredere al regelui William I, devine arhiepiscop de Canterbury.
 2 septembrie: Nobilii thuringieni conduși de Ruotger de Bilstein sunt înfrânți de către Otto de Nordheim (aliat cu Magnus de Saxonia) în apropiere de Eschwege.
 25 decembrie: Henric al IV-lea donează ducatul de Bavaria lui Welf.

Nedatate 
februarie: Regele William I al Angliei ajunge la Chester, reprimă răscoala saxonilor în Mercia și îi alungă pe danezi, încheind recucerirea Angliei.
 mai-iulie: Abu Bakr ibn Umar fondează orașul Marrakech, în Maroc, în jurul fortăreței Qasr al-Hagar.
 iulie: Regele Filip I al Franței sprijină pe Arnoul al III-lea la conducerea comitatului Flandrei, în defavoarea lui Robert Frizonul.
Cancelarul chinez Wang Anshi începe reformele Xining.
 Forțele bizantine comandate de Manuel Comnen, fiul curopalatului Ioan Comnen, sunt înfrânte în apropiere de Sebasteea, de către selgiucizii conduși de Khroudj (adversar al sultanului Alp Arslan).
Întemeierea orașului Bergen, de către regele Olaf al III-lea; orașul devine principala așezare a Norvegiei până la anul 1314.
Menționarea vlahilor, rutenilor și pecenegilor ca aliați ai cneazului Wiaceslav împotriva viitorului rege polon Boleslav al II-lea al Poloniei.
Mirdassizii din Alep acceptă suzeranitatea selgiucizilor.
Normanzii conduși de Robert Guiscard și de nepotul acestuia, Godfroi, înfrâng pe bizantinii comandați de kuropalatul Mihail Maurikas și cuceresc Brindisi, după un îndelungat asediu pe mare și pe uscat.
O puternică contraofensivă bizantină până la Eufrat, împotriva selgiucizilor.
Regele Halsten al Suediei este depus; regatul se scindează între Hakan cel Roșu (rege în Gothenland) și Anund Gardske (rege în Svealand).
Regele Vijayabahu din Ceylon își stabilește capitala la Polonnaruwa.
 Selgiucizii conduși de Alp Arslan asediază în zadar Edessa.

Arte, Știință, Literatură și Filozofie 
 Benedictini veniți din Calabria fondează abația de la Orval (actualmente, în Luxemburg).
Inginerul și astronomul chinez Su Song realizează "Ben Cao Tu Jing", un valoros tratat de farmaceutică.
În capitala Vietnamului se constituie un Templu al Literaturii.
Yusuf Balasagun, poet din Asia Centrală, scrie "Kutadgu Bilig".

Înscăunări 
 17 iulie: Arnoul al III-lea, conte de Flandra (sub tutela mamei sale, Richilde de Hainaut).
 15 august: Lanfranc, arhiepiscop de Canterbury (1070-1089).
 Kulottunga I, rege în statul Chola, din sudul Indiei (1070-1122)

Nașteri 
 Hugues de Payns, conte de Champagne și primul mare maestru al templierilor (d. ?)

Decese 
 17 iulie: Balduin al VI-lea de Flandra (n. 1030)
 Guillaume de Jumieges, călugăr și cronicar normand (n. ?)

Vezi și 
 Listă de conducători de stat din 1070

1070